2003R1709 — SL — 01.04.2014 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 1709/2003 z dne 26. septembra 2003 o prijavi pridelka in zalog riža (UL L 243, 27.9.2003, p.92)

spremenjena z:









▼B

UREDBA KOMISIJE (ES) št. 1709/2003

z dne 26. septembra 2003

o prijavi pridelka in zalog riža







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž ( 1 ), kakor je bila nazadnje spremenjena z Uredbo Komisije (ES) št. 411/2002 ( 2 ), in zlasti člena 8(d) Uredbe, ob upoštevanju naslednjega: (1) Uredba Komisije (EGS) št. 2124/83 ( 3 ) o izjavah o pridelku in zalogah riža ni več prilagojena klasifikaciji vrst riža, ki je trenutno v veljavi. Zaradi večje jasnosti bi bilo treba Uredbo razveljaviti in nadomestiti s to uredbo. (2) Skladno s tretjim pododstavkom člena 6(5) Uredbe (ES) št. 3072/95, prijavijo pridelek in zaloge pridelovalci, zaloge pa tudi rižarne. Države članice na podlagi teh izjav Komisiji zagotavljajo podrobne podatke. (3) Komisiji naj bi bila omogočena uporaba informacij iz prijav, da sestavijo sliko zalog riža, ki so na voljo na začetku vsakega tržnega leta, kar jim bo omogočilo bolj učinkovito upravljanje trga. Vsebina teh prijav bi torej morala biti bolj natančna, določiti je treba roke za obveščanje in oblike, v katerih je obvestilo predloženo Komisiji. (4) Zaradi modernizacije upravljanja se informacije, ki jih zahteva Komisija, pošljejo po elektronski pošti. (5) Ukrepi, predvideni s to uredbo, so skladni z mnenjem Upravljalnega odbora za žita – ob upoštevanju naslednjega: SPREJELA NASLEDNJO UREDBO:







Člen 1

Vsako leto pridelovalci ali skupine pridelovalcev intervencijski agenciji države članice, v kateri se nahaja gospodarstvo ali kateremukoli drugemu organu, ki ga določi tista država članica, predložijo:

(a) do 15. oktobra, prijavo o zalogah z dne 31. avgusta, ki razlikuje med vrstami riža, določenimi v odstavku 2 Priloge A k Uredbi (ES) št. 3072/95 in določa količine in pridelek v celih zrnih za vsako vrsto;

(b) do 15. novembra, prijavo o pridelovanju, ki razlikuje med vrstami riža, določenimi v odstavku 2 Priloge A k Uredbi (ES) št. 3072/95 in določa uporabljeno površino in količino pridelanega riža za vsako vrsto.

Člen 2

Kar zadeva njihovo predelavo in uvozne dejavnosti, rižarne, do 15. oktobra vsakega leta, intervencijski agenciji države članice, v kateri se nahajajo, ali kateremukoli drugemu organu, ki ga je imenovala tista država članica, predložijo prijavo o zalogah riža na dan 31. avgusta, ki razlikuje med vrstami riža, določenimi v odstavku 2 Priloge A Uredbe (ES) št. 3072/95, ki se deli na riž, proizveden v Skupnosti in na tisti, ki je uvožen iz tretjih držav. Količine se razčlenijo po stopnjah mletja. Za vsako količino riža v lupini (neoluščen riž) ali oluščenega riža, se navede tudi pridelek v celih zrnih.

▼M1

Člen 3

1. Države članice s proizvajalci riža ali rižarnami Komisijo obvestijo:

(a) do 15. novembra o informacijah iz Prilog I in II, ki izhajajo iz povzetka podatkov iz prijav, navedenih v členih 1(a) in 2;

(b) do 15. decembra o informacijah iz Priloge III, ki izhajajo iz povzetka podatkov iz prijav o pridelovanju, navedenih v členu 1(b), in ocenjenega predvidenega pridelka celih zrn za letino.

Posredovani podatki se lahko spremenijo najpozneje do 15. januarja.

2. Obvestila iz odstavka 1 in člena 4 se pošljejo v skladu z Uredbo Komisije (ES) št. 792/2009 ( 4 ).

▼B

Člen 4

Države članice sprejmejo določbe, ki so potrebne, da se prijave vložijo in centralizirajo na državni ravni.

Sprejmejo ukrepe za nadzor, ki so potrebni za zagotovitev, da izjave ustrezajo realnosti.

O takšnih določbah in ukrepih obvestijo Komisijo.

Člen 5

Uredba (EGS) št. 2124/83 se razveljavi.

Člen 6

Ta uredba začne veljati tretji dan po objavi v Uradnem listu Evropske unije.

Uporabljati se začne s 1. septembrom 2003.

Ta uredba je v celoti zavezujoča in se neposredno uporablja v vseh državah članicah.









PRILOGA I

►(2) M1

►(2) M1









PRILOGA II

►(2) M1

►(2) M1









PRILOGA III

►(2) M1

►(2) M1